चम्पा शर्मा दा अजें तगर प्रकाशत इक गीत-कवता-गज़ल संग्रैह् ‘डुग्गर-धरती’ नां कन्नै सन् 1979 च सामनै आया ऐ। इस च बारां गीत, बुञ्जा कवता, अट्ठ गजलां-जिनेंगी लेखका अज्ज, शिल्प दी द्रिश्टी नै गजल नेईं आक्खियै गज़लशैली च कबतां आक्खना मुनासब समझग शामल न। गज़ल विधा दी शिल्प सरबन्धी जानकारी बिजन गज़लां लिखियै छापी देने गी कवियें दी तौलाबाजी आक्खना जायज़ होग। अपने इस संग्रैह बारै आपू किश आक्खने च औख समूसदे होई इस च प्रकाशत डोगरी दे त्रऊं कवियें, आलोचकें दे बचारें दा थोह्‌ड़ा-थोह्‌ड़ा अंश प्रस्तुत कीता जंदा ऐ।